સામગ્રી: જ્યારે સોનમ કપૂરે પોતાના નામમાં પતિની અટક આહુજા જોડવાની ઘોષણા ઇન્સ્ટાગ્રામ અને ટ્વિટર પર કરી તો લાગ્યું જાણે ખરેખર તે તમારા-મારા જીવન સાથે નજીકથી જોડાયેલી ઘટના છે. 

તેમણે જે કર્યું તે યોગ્ય કર્યું? શું મહિલાએ પતિની અટક અપનાવવી જોઈએ કે પિતાની જ અટક રાખવી જોઈએ? હવે વિકલ્પ તો આ બે જ છે ને.

મહિલા પાસે પોતાની કે તેની માની અટક તો છે નહીં. તેની ઓળખ પિતા કે પતિની અટક સાથે જોડાયેલી હોય છે. 

ભારતમાં હિંદુ પરિવારોમાં તો લગ્ન બાદ આ જ રિવાજ છે. ઘણી જગ્યાએ તો છોકરીનું નામ જ બદલી દેવામાં આવે છે, તો ઘણી જગ્યાએ રીત છે કે તેનું નામ ન બદલવામાં આવે, પણ પતિની અટક સાથે જોડી દેવામાં આવે. 

ઉત્તર- પૂર્વ અને દક્ષિણ ભારતના રાજ્યોને છોડી દેવામાં આવે તો દેશના બાકી રાજ્યોમાં તો એ લાંબા સમયથી ચાલે છે. 

તમે આ વાંચ્યું કે નહીં?

સ્પષ્ટ છે કે પોતાની અટક બદલવાની જગ્યાએ જ્યારે શિલ્પા શેટ્ટીએ કુંદ્રા, એશ્વર્યા રાયે બચ્ચન અને કરીના કપૂરે ખાન પોતાના જૂના નામમાં જોડ્યું તો ઘણું વિચાર્યું હશે. 

શું એ બચ્ચન કે ખાન નામનું વજન પોતાની સાથે જોડવા માટે હતું, કે એ માટે કે તેઓ પોતાની ઓળખને સંપૂર્ણપણે ગુમાવવા માગતી ન હતી?

લગ્ન બાદ નામ બદલવું મહિલાને ઓછી આંકવા જેવું

છેલ્લા દાયકાઓમાં નવા વિચારે જન્મ લીધો છે કે લગ્ન બાદ નામ બદલવું મહિલાને ઓછી આંકવા જેવું છે, તેની ઓળખ મિટાવવા જેવું છે.

લગ્ન એક નવો સંબંધ છે જેમાં બન્ને લોકોનું પોતાનું વ્યક્તિત્વ એ જ રીતે જળવાઈ રહેવું જરૂરી છે. પતિનું નામ નથી બદલાતું તો પત્નીનું નામ પણ ન બદલાવું જોઈએ. 

બોલીવૂડનાં ખ્યાતનામ- શબાના આઝમી, વિદ્યા બાલન અને કિરણ રાવે લગ્ન બાદ પોતાનાં નામ બદલ્યાં નથી.

લગ્ન બાદ મહિલાનું નામ બદલી નાખવાનો ઇતિહાસ ખૂબ જૂનો છે અને તે માત્ર મહિલાઓ સુધી મર્યાદિત પણ નથી.

ઇતિહાસકારો જણાવે છે કે આ વિચારે 14મી સદીમાં જન્મ લીધો હતો જ્યારે એ માનવામાં આવ્યું કે લગ્ન બાદ મહિલા પોતાનું નામ ગુમાવી દે છે. 

તે માત્ર કોઈની પત્ની થઈ જાય છે, મહિલા- પુરુષ એક થઈ જાય છે અને પતિનું નામ આ એકતાનું પ્રતિક છે.

જેમ જેમ મહિલાઓના અધિકારો માટે અવાજ ઉઠ્યો, સમાજમાં પરિવર્તન આવ્યું. ઘણી મહિલાઓએ પોતાના પતિના નામને સ્વીકારવાની ના પાડી દીધી.

લગ્ન બાદ નામ બદલવા અંગે જુદા-જુદા દેશોમાં કાયદો

ઘણાં દેશોમાં તો તેના માટે કાયદા પણ ઘડવામાં આવ્યા છે. 

1970 અને 80ના દાયકામાં ગ્રીસમાં લાવવામાં આવેલા સુધાર અંતર્ગત મહિલાઓ માટે એ અનિવાર્ય કરી...\nઅગાઉની સામગ્રીનો સારાંશ નીચે મુજબ કરી શકાય છે:
પાંચ દિવસથી બોલીવૂડ અભિનેત્રી સોનમ કપૂરનાં લગ્નની તસવીરો અને વીડિયો સોશિયલ મીડિયા પર એવી રીતે વાઇરલ થઈ રહ્યાં છે જાણે આપણે બધા જાનૈયા હોઈએ.